pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี เป็นประธานการประชุมคณะกรรมการยุทธศาสตร์การพัฒนาจังหวัดชายแดนภาคใต้ (กพต.) ครั้งที่ 1/2560
วันพุธที่ 11 ตุลาคม 2560
พลเอก ประวิตรฯ รองนายกรัฐมนตรี เป็นประธานการประชุมคณะกรรมการยุทธศาสตร์การพัฒนาจังหวัดชายแดนภาคใต้ (กพต.) ครั้งที่ 1/2560
ที่ประชุม กพต. อนุมัติให้ความช่วยเหลือเยียวยาผู้ได้รับความเสียหายและผู้ได้รับผลกระทบฯ อันสืบเนื่องมาจากเหตุการณ์ความไม่สงบในจังหวัดชายแดนภาคใต้เพิ่มเติม 17 ราย และเงินอุดหนุนการศึกษาแก่บุตรผู้ได้รับผลกระทบฯ 12 ราย
วันนี้ (11 ต.ค.60) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการยุทธศาสตร์การพัฒนาจังหวัดชายแดนภาคใต้ (กพต.) ครั้งที่ 1/2560 ร่วมกับหน่วยงานที่เกี่ยวข้อง โดยมี นายวิษณุ เครืองาม รองนายกรัฐมนตรี และพลเอก อุดมเดช สีตบุตร รัฐมนตรีช่วยว่าการกระทรวงกลาโหม เข้าร่วมด้วย
ที่ประชุมได้มีมติอนุมัติให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทําของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้เพิ่มเติม เป็นเงินทั้งสิ้น 21,621,000 บาท และให้เบิกจ่ายจากงบประมาณค่าใช้จ่ายในการช่วยเหลือเยียวยาผู้ได้รับความเสียหายและผู้ได้รับผลกระทบฯ ดังนี้ 1) เงินช่วยเหลือเยียวยาเพิ่มเติมตามระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทําของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ พ.ศ. 2555 และบัญชีแนบท้ายประกาศ (1) วรรคสอง วงเงิน 1,000,000 บาท จํานวน 17 ราย เป็นเงินทั้งสิ้น 17,000,000 บาท และ2) เงินช่วยเหลืออุดหนุนการศึกษาแก่บุตรผู้ได้รับผลกระทบฯ จํานวน 9 ครอบครัว ( 12 ราย) เป็นเงินทั้งสิ้น 4,621,000 บาท
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘บิ๊กบี้’พร้อมลงพื้นที่อุดรฯ พัฒนาคุณภาพชีวิตแรงงานนอกระบบภาคอีสาน มีอาชีพมีรายได้ที่มั่นคง
วันพุธที่ 16 สิงหาคม 2560
‘บิ๊กบี้’พร้อมลงพื้นที่อุดรฯ พัฒนาคุณภาพชีวิตแรงงานนอกระบบภาคอีสาน มีอาชีพมีรายได้ที่มั่นคง
รมว.แรงงาน เตรียมลงพื้นที่จังหวัดอุดรธานี ติดตามผลการดําเนินงานเตรียมความพร้อมด้านแรงงาน 5 จังหวัดอีสาน พัฒนาทรัพยากรมนุษย์กลุ่มแรงงานนอกระบบและผู้มีรายได้น้อย ให้มีอาชีพ มีรายได้ที่มั่นคง สนับสนุนการขับเคลื่อนเศรษฐกิจ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงานและคณะ มีกําหนดจะลงพื้นที่จังหวัดอุดรธานี ในวันที่ 18 ส.ค. 2560เพื่อติดตามผลการเตรียมความพร้อมด้านแรงงานพัฒนาทรัพยากรมนุษย์ในภาคตะวันออกเฉียงเหนือโดยเฉพาะกลุ่มแรงงานนอกระบบและผู้มีรายได้น้อย ให้มีอาชีพมีรายได้ที่มั่นคง รวมทั้งการเตรียมความพร้อมด้านแรงงานรองรับการเป็นศูนย์กลางอุตสาหกรรมไมซ์ (MICE) แห่งอนุภูมิภาคลุ่มน้ําโขงอีกด้วย
นายอนันต์ชัยกล่าวต่อว่า การลงพื้นที่ในครั้งนี้ รัฐมนตรีว่าการกระทรวงแรงงานจะได้รับฟังประเด็นปัญหา อุปสรรค ข้อเสนอแนะจากภาคเอกชน นักวิชาการ และหน่วยงานที่เกี่ยวข้อง พร้อมมอบแนวทางการปฏิบัติราชการแก่หัวหน้าส่วนราชการภูมิภาคในสังกัดกระทรวงแรงงานทั้ง 5 จังหวัด ประกอบด้วย จังหวัดอุดรธานี บึงกาฬ เลย หนองคาย และหนองบัวลําภู ณ ห้องประชุมกรมหลวงประจักษ์ศิลปาคม ชั้น 5 ศาลากลางจังหวัดอุดรธานี อําเภอเมือง จังหวัดอุดรธานี รวมทั้งจะไปพบกลุ่มแรงงานนอกระบบ ณ องค์การบริหารส่วนตําบลนาพู่ อําเภอเพ็ญ จังหวัดอุดรธานี และตรวจเยี่ยมการให้บริการของหน่วยงานสังกัดกระทรวงแรงงานด้วย
----------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
16 สิงหาคม 2560
สํานักตรวจและประเมินผล – ข้อมูล
รัฐบาลไทย-ข่าวทำเนียบรัฐบาล-วว./คณะแพทยศาสตร์ศิริราชพยาบาล ร่วมวิจัยพัฒนาทดสอบประสิทธิภาพผลิตภัณฑ์วัสดุอุปกรณ์เพื่อสุขภาพการแพทย์
วันจันทร์ที่ 13 มกราคม 2563
วว./คณะแพทยศาสตร์ศิริราชพยาบาล ร่วมวิจัยพัฒนาทดสอบประสิทธิภาพผลิตภัณฑ์วัสดุอุปกรณ์เพื่อสุขภาพการแพทย์
วว./คณะแพทยศาสตร์ศิริราชพยาบาล ร่วมวิจัยพัฒนาทดสอบประสิทธิภาพผลิตภัณฑ์วัสดุอุปกรณ์เพื่อสุขภาพการแพทย์
ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) และ ศาสตราจารย์ ดร.นายแพทย์ประสิทธิ์ วัฒนาภา คณบดีคณะแพทยศาสตร์ศิริราชพยาบาล ร่วมลงนามบันทึกข้อตกลงความร่วมมือการวิจัย พัฒนา และทดสอบประสิทธิภาพผลิตภัณฑ์ และวัสดุอุปกรณ์เพื่อสุขภาพและการแพทย์ โดยมีวัตถุประสงค์เพื่อเสริมสร้างความร่วมมืออย่างบูรณาการระหว่าง “วว” และ “ศิริราช” ในการสนับสนุน ส่งเสริม และเสริมสร้างความเข้มแข็ง ด้านการวิจัย พัฒนาและทดสอบผลิตภัณฑ์ เพื่อสุขภาพและการแพทย์ รวมทั้งเพื่อเสริมสร้างความร่วมมืออย่างบูรณาการระหว่าง “วว.” และ “ศิริราช” ในการพัฒนาองค์ความรู้ นวัตกรรม เพื่อใช้เป็นพื้นฐานสําคัญในการพัฒนาผลิตภัณฑ์เพื่อสุขภาพและการแพทย์บนฐานความรู้ในด้านวิทยาศาสตร์ เทคโนโลยีและนวัตกรรม โอกาสนี้ ดร.อาภารัตน์ มหาขันธ์ รองผู้ว่าการกลุ่มวิจัยและพัฒนาด้านพัฒนาอย่างยั่งยืน วว. พร้อมผู้บริหาร พนักงาน ทั้งสองหน่วยงานร่วมเป็นเกียรติ ในวันที่ 20 ธันวาคม 2562 ณ ห้องประชุม กวท. ชั้น 8 อาคาร RD1 วว. เทคโนธานี คลองห้า จ.ปทุมธานี
“....ปัจจุบันเทคโนโลยีทางการแพทย์เจริญก้าวหน้าไปมาก วัสดุชนิดต่าง ๆ สามารถนํามาพัฒนาและสร้างนวัตกรรมใหม่ ๆ เพื่อเอื้อประโยชน์ให้แก่แพทย์และผู้ป่วยได้มากขึ้น ซึ่งการวิจัยและพัฒนาอุปกรณ์ทางการแพทย์ รวมไปถึงการวิเคราะห์ทดสอบเครื่องมือที่มีประสิทธิภาพนั้น จําเป็นต้องอาศัยองค์ความรู้และเทคโนโลยีที่เหมาะสม ความร่วมมือที่เกิดขึ้นในวันนี้จะนํามาซึ่งความเข้มแข็งของการพัฒนางานวิจัยด้านการแพทย์ให้ยั่งยืนต่อไป...” ดร.ชุติมา เอี่ยมโชติชวลิต กล่าว
ขอบเขตความร่วมมือภายใต้การลงนามความร่วมมือในครั้งนี้ ประกอบด้วย 1.“วว.” ดําเนินการบูรณาการความร่วมมือระหว่างหน่วยงาน จะมีหน้าที่วิจัยและพัฒนา องค์ความรู้ เทคโนโลยีในการพัฒนาวัสดุ อุปกรณ์และผลิตภัณฑ์เพื่อสุขภาพและการแพทย์ จากยางพาราและกลุ่มวัสดุฐานชีวภาพ ในระดับห้องปฏิบัติการ และโรงงานนําทาง เพื่อการสร้างมูลค่าเพิ่มเชิงพาณิชย์ รวมทั้งการนําผลงานวิจัยมาพัฒนาต่อยอดให้เกิดมูลค่าเพิ่ม 2.“วว.” ดําเนินการบูรณาการความร่วมมือระหว่างหน่วยงาน จะมีหน้าที่วิจัยและพัฒนา เทคโนโลยี เครื่องมือ อุปกรณ์เพื่อสุขภาพและการแพทย์ เพื่อเป็นต้นแบบสําหรับการใช้งานต่อไป 3.“ศิริราช” ดําเนินการเชิงบูรณาการความร่วมมือระหว่างหน่วยงาน จะมีหน้าที่ในการสนับสนุนและส่งเสริมงานวิจัยด้านการทดสอบวัสดุ อุปกรณ์และผลิตภัณฑ์ ต่อการยับยั้ง ไรฝุ่น ปรสิต หรือ จุลชีพ อื่น ๆ เป็นต้น และ 4.“ศิริราช” ดําเนินการเชิงบูรณาการความร่วมมือระหว่างหน่วยงาน จะมีหน้าที่ศึกษาผลทดสอบการใช้งานผลิตภัณฑ์ อุปกรณ์และเครื่องมือ โดยทั้งสองฝ่ายจะร่วมกัน ส่งเสริมการพัฒนา สนับสนุนกิจกรรมของแต่ละหน่วยงาน ที่ตกลงดําเนินการเพิ่มเติมในอนาคตตามกรอบความร่วมมือในบันทึกข้อตกลงความร่วมมือดังกล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-“บิ๊กณัฐ” เยี่ยมชม งาน "Defense & Security2019" นิทรรศการยุทโธปกรณ์ 3 เหล่าทัพยิ่งใหญ่ระดับเอเชีย!!
วันพฤหัสบดีที่ 21 พฤศจิกายน 2562
“บิ๊กณัฐ” เยี่ยมชม งาน "Defense & Security2019" นิทรรศการยุทโธปกรณ์ 3 เหล่าทัพยิ่งใหญ่ระดับเอเชีย!!
พลเอก ณัฐ อินทรเจริญ ปลัดกระทรวงกลาโหม เยี่ยมชมนิทรรศการอุปกรณ์ป้องกันประเทศ (Defense & Security 2019) ณ ชาเลนเจอร์ 1 – 3 อิมแพ็ค เมืองทองธานี
พลเอก ณัฐ อินทรเจริญ ปลัดกระทรวงกลาโหม เยี่ยมชมนิทรรศการอุปกรณ์ป้องกันประเทศ (Defense & Security 2019) ณ ชาเลนเจอร์ 1 – 3 อิมแพ็ค เมืองทองธานี ที่จัดขึ้นภายใต้แนวคิด “พลังแห่งความร่วมมือ (The Power of Partnership)” โดยได้เดินเยี่ยมชมภายในงานซึ่งจัดแสดงยุทโธปกรณ์ เทคโนโลยีด้านการทหารและความปลอดภัยระดับเอเชีย ซึ่งถือเป็นหนึ่งในงานแสดงยุทโธกรณ์เอเชียที่ครอบคลุม 3 เหล่าทัพ และมีขนาดที่ใหญ่ที่สุดในระดับภูมิภาคจากผู้ประกอบการและผู้ผลิตชั้นนํากว่า 500 ราย จาก 50 ประเทศ และบริษัทชั้นนําอื่นๆ รวมทั้งพาวิลเลี่ยนนานาชาติกว่า 28 ประเทศ
รัฐบาลไทย-ข่าวทำเนียบรัฐบาล-ปลัดกอบชัยฯ  เปิดการฝึกอบรมหลักสูตร  การเป็นข้าราชการที่ดีรุ่น ที่ 15
วันอังคารที่ 14 กรกฎาคม 2563
ปลัดกอบชัยฯ  เปิดการฝึกอบรมหลักสูตร  การเป็นข้าราชการที่ดีรุ่น ที่ 15
นายกอบชัย  สังสิทธิสวัสดิ์  ปลัดกระทรวงอุตสาหกรรม   เป็นประธานเปิดการฝึกอบรมหลักสูตรการเป็นข้าราชการที่ดีรุ่นที่ 15 ณ โรงแรมเดอะ ทวิน ทาว เวอร์ กรุงเทพฯ
วันนี้ (14 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดีรุ่นที่ 15 พร้อมมอบแนวนโยบายการดําเนินงานของกระทรวงอุตสาหกรรม โดยมีนายสหวัฒน์ โสภา ผู้ช่วยปลัดกระทรวงอุตสาหกรรม นางสุนีย์ โสภณ ผู้อํานวยการกองบริหารทรัพยากรบุคคล และนายสมชัย เอมบํารุง ผู้อํานวยการกองกฎหมาย สํานักงานปลัดกระทรวงอุตสาหกรรม เข้าร่วมด้วย ณ โรงแรมเดอะ ทวิน ทาว เวอร์ กรุงเทพฯ
รัฐบาลไทย-ข่าวทำเนียบรัฐบาล-การลงพื้นที่ติดตามผลการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดเชียงราย
วันอังคารที่ 30 ตุลาคม 2561
การลงพื้นที่ติดตามผลการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดเชียงราย
รมช.คลัง พร้อมด้วย ผอ.สศค. นําคณะลงพื้นที่พบปะพูดคุยกับผู้มีรายได้น้อยที่ผ่านการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดเชียงราย เมื่อวันที่ 29 ตุลาคม 2561 ก่อนการประชุมคณะรัฐมนตรีสัญจรจังหวัดเชียงราย
นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง และนายลวรณ แสงสนิท ผู้อํานวยการสํานักงานเศรษฐกิจการคลัง นําคณะลงพื้นที่พบปะพูดคุยกับผู้มีรายได้น้อยที่ผ่านการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดเชียงราย เมื่อวันที่ 29 ตุลาคม 2561 ก่อนการประชุมคณะรัฐมนตรีสัญจรจังหวัดเชียงราย โดยมีรายละเอียด ดังนี้
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 29 ตุลาคม 2561 นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง นายลวรณ แสงสนิท ผู้อํานวยการสํานักงานเศรษฐกิจการคลัง และคณะซึ่งประกอบด้วย คลังจังหวัดเชียงราย เลขาธิการกองทุนการออมแห่งชาตื ผู้บริหารธนาคารเพื่อการเกษตรและสหกรณ์การเกษตรในพื้นที่ ผู้บริหารธนาคารออมสินในพื้นที่ เดินทางลงพื้นที่ชุมชนป่าซางวิวัฒน์ ตําบลนางแล และสถาบันการเงินชุมชนตําบลแม่ข้าวต้ม ตําบลแม่ข้าวต้ม อําเภอเมือง จังหวัดเชียงราย เพื่อพบปะพูดคุย รับฟังความคิดเห็นและข้อเสนอแนะ รวมถึงติดตามการนําความรู้และทักษะที่ได้รับจากการฝึกอบรมพัฒนาอาชีพของผู้มีรายได้น้อยตามมาตรการยกระดับคุณภาพชีวิตผู้ถือบัตรสวัสดิการแห่งรัฐมาต่อยอดสร้างรายได้ และเยี่ยมชมพื้นที่ปลูกสับปะรดอินทรีย์ การทํากระดาษสา การเลี้ยงหมูหลุม ไร่สตรอเบอร์รี่ปลอดสารพิษ รวมทั้งเยี่ยมชมการดําเนินงานของสถาบันการเงินชุมชนตําบลแม่ข้าวต้มที่มีการรวมกลุ่ม 23 หมู่บ้าน ซึ่งพบว่าหลังการฝึกอาชีพแล้ว เกษตรกรมีงานทํา มีรายได้และเงินออมมากขึ้น
ในโอกาสนี้รัฐมนตรีช่วยว่าการกระทรวงการคลัง ได้กล่าวถึงวัตถุประสงค์และเจตนารมณ์ของรัฐบาล ที่จะมุ่งเน้นการสร้างความเข้มแข็งของเศรษฐกิจในระดับฐานราก และความเป็นอยู่ที่ดีของประชาชนผ่านโครงการลงทะเบียนเพื่อสวัสดิการแห่งรัฐ มาตรการการยกระดับคุณภาพชีวิตผู้ถือบัตรสวัสดิการแห่งรัฐ มาตรการการแก้ไขปัญหาหนี้นอกระบบ รวมทั้งมาตรการส่งเสริมการออมผ่านกองทุนการออมแห่งชาติ ซึ่งมาตรการต่างๆ จะช่วยสนับสนุนให้ผู้มีรายได้น้อยมีงานทํา มีอาชีพเสริม มีรายได้เพิ่มขึ้น และมีเงินออมเพิ่มขึ้นอย่างยั่งยืนต่อไป
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020 ต่อ 3244
รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานการประชุมคณะกรรมการพืชน้ำมันและน้ำมันพืช ครั้งที่ 3/2560
วันอังคารที่ 21 พฤศจิกายน 2560
รอง นรม. พล.อ.อ. ประจินฯ เป็นประธานการประชุมคณะกรรมการพืชน้ํามันและน้ํามันพืช ครั้งที่ 3/2560
รอง นรม. พล.อ.อ. ประจินฯ เป็นประธานการประชุมคณะกรรมการพืชน้ํามันและน้ํามันพืช โดยที่ประชุมมีมติเห็นชอบบริหารการนําเข้าถั่วเหลือง ปี 61 โดยให้ผู้มีสิทธินําเข้า 6 สมาคม 18 บริษัท ภายใต้กรอบ WTO
วันนี้ (21 พฤศจิกายน 2560) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพืชน้ํามันและน้ํามันพืช ครั้งที่ 3/256 ซึ่งสรุปสาระสําคัญ ดังนี้
ที่ประชุมรับทราบ ความก้าวหน้าของการดําเนินการตามมติคณะกรรมการพืชน้ํามันและน้ํามันพืช เรื่องการดําเนินการแก้ไขสัญญารับซื้อเมล็ดถั่วเหลืองในประเทศ กรณีถั่วเหลืองที่ผู้มีสิทธินําเข้าเกิดความเสียหาย แต่ยังสามารถนําไปใช้เป็นปุ๋ยอินทรีย์ได้
นอกจากนี้ ที่ประชุมได้พิจารณาและมีมติเห็นชอบการบริหารการนําเข้าเมล็ดถั่วเหลือง ปี 2561 โดยให้ผู้มีสิทธิ์นําเข้า 6 สมาคม 18 บริษัท ซึ่งเป็นไปตามมติ ครม. (4 ม.ค. 60) ที่ได้รับทราบและเห็นชอบตามมติของคณะกรรมการฯ ครั้งที่ 1/2559 ที่ให้เปิดตลาดเสรีนําเข้าถั่วเหลืองภายใต้กรอบ WTO ซึ่งมีผู้มีสิทธินําเข้า 6 สมาคม 18 บริษัท ทั้งนี้ โดยให้ผู้มีสิทธิ์นําเข้าฯ ดังกล่าว ให้การสนับสนุนและส่งเสริมการผลิตถั่วเหลืองภายในประเทศในราคาตามกลไกของตลาด พร้อมให้ความร่วมมือรับซื้อเมล็ดถั่วเหลืองภายในประเทศ และมีการใช้เมล็ดถั่วเหลืองนําเข้าตามนโยบาย โดยลงนามเป็นลายลักษณ์อักษรกับกระทรวงเกษตรและสหกรณ์และกระทรวงพาณิชย์
ทั้งนี้ ผู้สนใจรายละเอียดสามารถติดต่อสอบถามข้อมูลเพิ่มเติมได้ที่ สํานักงานเศรษฐกิจการเกษตร ในวันและเวลาราชการ
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ
วันอังคารที่ 21 เมษายน 2563
ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ
ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ
กระทรวงแรงงาน เผย ฝ่ายแรงงานฯ สนร.เกาหลี ได้ตรวจสอบข้อเท็จจริงกรณีแรงงานไทยในเกาหลีใต้โพสต์คลิปผวาอดตายและขอเดินทางกลับประเทศ พบว่า แรงงานขอเลิกสัญญากับนายจ้างก่อนล่วงหน้าเนื่องจากมีแผนกลับไปแต่งงานตามกําหนดที่ประเทศไทย แต่ไม่สามารถเดินทางกลับได้เนื่องจากการระงับเที่ยวบินเข้าประเทศไทย ล่าสุดได้ลงทะเบียนขอกลับไทยในวันที่ 30 เม.ย.นี้กับทาง สอท.ไว้แล้ว ขณะที่กระทรวงแรงงาน เผย ให้ความช่วยเหลือแรงงานไทยที่ไปทํางานตามระบบ EPS ที่ประสบปัญหาค่าใช้จ่ายระหว่างรอเดินทางกลับตามเงื่อนไขของระเบียบกองทุนช่วยเหลือคนหางานเพื่อไปทํางานต่างประเทศ
เมื่อวันที่ 21 เมษายน 2563 นางเธียรรัตน์ นะวะมะวัฒน์ รองปลัดกระทรวงแรงงาน ในฐานะโฆษกกระทรวงแรงงาน เปิดเผยถึงกรณีที่แรงงานไทยโพสต์คลิปผวาอดตายในเกาหลีใต้ ล่าสุดได้รับรายงานการตรวจสอบข้อเท็จจริงจากนางสาวพินยุดา แจ่มจันทร์ศรี อัครราชทูตที่ปรึกษาฝ่ายแรงงานฯ สํานักงานแรงงานไทย (สนร.) เกาหลีใต้ แล้วว่า ผู้โพสต์คลิปที่เป็นข่าวดังกล่าว ทราบชื่อคือ นายณัฐพล พุทธชัย เป็นแรงงานที่จัดส่งตามระบบการจ้างแรงงานต่างชาติ EPS มีภูมิลําเนาเดิมอยู่ที่จังหวัดหนองคาย มาทํางาน Re - entry กับนายจ้าง DAWONDOJANGGONGEOP ที่ PARDAL DAEGU BUK GU สัญญาจ้างจะสิ้นสุดวันที่ 11 พ.ค.63 แต่ขอเลิกสัญญากับนายจ้างก่อนล่วงหน้าเนื่องจากมีแผนที่จะเดินทางกลับไปแต่งงานตามกําหนดที่ประเทศไทย โดยได้ยื่นเรื่องขอรับสิทธิประโยชน์ต่างๆ ได้แก่ เงินประกันเดินทางกลับ เงินประกันสิ้นสุดการจ้าง (แทจิกึม) เงินส่วนต่างครบสัญญาจากนายจ้าง และเงินกุกมินยอนกึมเรียบร้อยแล้ว แต่ไม่สามารถเดินทางกลับได้เนื่องจากการระงับเที่ยวบินเข้าประเทศไทย ทําให้ต้องยกเลิกสัญญาหลายครั้ง มีค่าใช้จ่ายค่าธรรมเนียมการยกเลิกตั๋วเครื่องบิน ขณะนี้ได้ลงทะเบียนขอกลับประเทศภายในวันที่ 30 เม.ย.63 กับทาง สอท.ไว้แล้ว
นางเธียรรัตน์ กล่าวต่อว่า ในส่วนของการให้ความช่วยเหลือ เบื้องต้นกระทรวงแรงงาน โดยฝ่ายแรงงานฯ สนร.เกาหลี ได้ติดตามให้ความช่วยเหลือแก่แรงงานไทยที่ไปทํางานตามระบบการจ้างแรงงานต่างชาติ (EPS)
ที่ประสบปัญหาค่าใช้จ่ายในชีวิตประจําวันระหว่างรอเดินทางกลับตามเงื่อนไขของระเบียบกองทุนช่วยเหลือคนหางานเพื่อไปทํางานต่างประเทศ ในระหว่างนี้ด้วย ทั้งนี้ ฝ่ายแรงงานฯ ยังได้ประสานไปยังสถานทูตไทย
ในเกาหลีใต้ โดยเปิดให้มีการลงทะเบียนเพื่อสํารวจความจําเป็นที่จะเดินทางกลับเพื่อเสนอขอเที่ยวบินพิเศษเดินทางกลับประเทศไทยต่อไป
--------------------------
รัฐบาลไทย-ข่าวทำเนียบรัฐบาล-“กอช.จัด 3 โปรโมชันใหญ่ ชวนสมาชิกส่งเงินออมสะสมต่อเนื่อง”
วันจันทร์ที่ 16 กันยายน 2562
“กอช.จัด 3 โปรโมชันใหญ่ ชวนสมาชิกส่งเงินออมสะสมต่อเนื่อง”
กอช. เชิญชวนสมาชิก กอช. ส่งเงินออมต่อเนื่อง พร้อมรับสิทธิประโยชน์ในการเป็นสมาชิก กอช.3 โปรโมชันสําหรับผู้ที่สนใจสามารถสมัครสมาชิก กอช. เพื่อรับโปรโมชัน โดยตรวจสอบสิทธิก่อนการสมัครได้ที่แอปพลิเคชัน “กอช.” หรือเว็บไซต์ กอช. “www.nsf.or.th”
กองทุนการออมแห่งชาติ หรือ กอช. เชิญชวนสมาชิก กอช. ส่งเงินออมต่อเนื่อง พร้อมรับสิทธิประโยชน์ในการเป็นสมาชิก กอช.3 โปรโมชันสําหรับผู้ที่สนใจสามารถสมัครสมาชิก กอช. เพื่อรับโปรโมชัน โดยตรวจสอบสิทธิก่อนการสมัครได้ที่แอปพลิเคชัน “กอช.” หรือเว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่ากอช. ขอเชิญชวนสมาชิกส่งเงินออมต่อเนื่องสร้างหลักประกันความมั่นคงทางการเงินให้ตนเอง ได้มีเงินออมไว้ใช้รายเดือนหลังอายุ 60 ปี ให้มีกินมีใช้ในอนาคต พร้อมรับสิทธิประโยชน์ในการเป็นสมาชิก กอช.3 โปรโมชัน ดังนี้
โปรโมชันที่ 1 ส่งเงินออมต่อเนื่อง เพื่อร่วมกิจกรรมในเดือนแห่งการออม ตุลาคม 2562 เตรียมเป็นผู้โชคดีรับของสมนาคุณรางวัลใหญ่ ทองคํา และสลากออมสิน เพียงสมาชิกมีคุณสมบัติตามกฎกติกา ข้อใดข้อหนึ่งใน 3 กรณี ดังนี้
กรณีที่ 1 สมาชิกที่ส่งเงินออมต่อเนื่อง 2 ครั้ง ตั้งแต่เริ่มเป็นสมาชิกกับ กอช. ไม่จํากัดปี ไม่จํากัดจํานวนเงินออม เพียงมีการส่งเงินออมต่อเนื่อง อย่างน้อย 2 ครั้ง
กรณีที่ 2 สมาชิกที่ออมเต็มจํานวน 13,200 บาท ภายในปี 2562
กรณีที่ 3 กรณีผู้ที่ยังไม่เป็นสมาชิก กอช. แต่อยากร่วมกิจกรรม สามารถสมัครและส่งเงินออมสะสมเต็มจํานวน 13,200 บาท
จับรางวัล วันที่ 25 ตุลาคม 2562
โปรโมชันที่ 2 สิทธิประโยชน์สินเชื่อที่อยู่อาศัยร่วมกับธนาคารกรุงไทย สําหรับสมาชิก กอช. ที่มียอดเงินออมสะสม ตั้งแต่ 10,000 บาทขึ้นไป ที่กําลังมองหาความมั่นคงที่อยู่อาศัย สามารถขอสินเชื่อเพื่อที่อยู่อาศัย อาทิ ซื้อที่ดินพร้อมสิ่งปลูกสร้างหรือห้องชุดในอาคารชุด และสินเชื่อ Home for Cashเพื่อการอุปโภค บริโภค ปรับปรุง ต่อเติม ซ่อมแซมที่อยู่อาศัย หรือสําหรับสมาชิก กอช. ที่มียอดเงินออมสะสมไม่ถึง 10,000 บาท สามารถส่งเงินออมสะสมเพิ่ม เพื่อรับโปรโมชันพิเศษนี้ภายในวันที่ 30 กันยายน 2562
โปรโมชันที่ 3 สิทธิประโยชน์สําหรับผู้พักอาศัยอยู่ในโครงการการเคหะแห่งชาติ สมัครสมาชิก กอช. รับส่วนลดสําหรับที่อยู่อาศัยในโครงการของการเคหะแห่งชาติในอัตราร้อยละ 5 ของค่าเช่า/เช่าซื้อตามสัญญารายเดือน
สําหรับผู้ที่สนใจสมัครเป็นสมาชิกกับ กอช. สามารถตรวจสอบสิทธิก่อนการสมัครได้ที่แอปพลิเคชัน“กอช” หรือที่ www.nsf.or.th หรือธนาคารของรัฐบาลทั้ง 4 แห่ง ได้แก่ ธนาคารธ.ก.ส. ธอส.ออมสินและกรุงไทยทุกสาขาที่ว่าการอําเภอ เคาน์เตอร์เซอร์วิส เทสโก้โลตัส ตู้บุญเติมทุกสาขาทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศสอบถามข้อมูลเพิ่มเติมได้ที่สายด่วนเงินออมโทร. 02-049-9000
รัฐบาลไทย-ข่าวทำเนียบรัฐบาล-กระทรวงดิจิทัลฯ ลุยจัดงาน Digital Thailand Big Bang 2017 นำคนไทยสัมผัสโลกอนาคตด้วยนวัตกรรมดิจิทัล
วันจันทร์ที่ 19 มิถุนายน 2560
กระทรวงดิจิทัลฯ ลุยจัดงาน Digital Thailand Big Bang 2017 นําคนไทยสัมผัสโลกอนาคตด้วยนวัตกรรมดิจิทัล
กระทรวงดิจิทัลฯ
ดร.พิเชฐ ดุรงคเวโรจน์ รมว.กระทรวงดิจิทัลฯ ระดมกําลังหน่วยงานภาครัฐ-ภาคเอกชนทั้งในและต่างประเทศ ร่วมจัดงานนิทรรศการ Digital Thailand Big Bang 2017 พร้อมดึงกูรูด้านเทคโนโลยีดิจิทัลจากทั่วโลกร่วมแชร์ประสบการณ์ในงานอย่างคับคั่ง ย้ํางานนี้จะทําให้ทุกคนก้าวเข้าสู่โลกแห่งอนาคต ด้วยการสัมผัสนวัตกรรมสุดล้ําที่หาดูยากจากต่างประเทศ ชมโชว์การแข่งขันโดรนที่สร้างสรรค์โดยคนรุ่นใหม่ เร่งสร้างการรับรู้ให้ประชาชนพร้อมรับมือการเปลี่ยนผ่านสู่สังคมดิจิทัลที่กําลังจะมาถึง
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยถึงความคืบหน้าการเตรียมการจัดงานนิทรรศการ Digital Thailand Big Bang 2017 โดยกระทรวงดิจิทัลฯ ในฐานะเจ้าภาพจัดงานฯ ได้มอบหมายให้สํานักงานส่งเสริมเศรษฐกิจดิจิทัลเป็นผู้รับผิดชอบหลักในการประสานกับทุกหน่วยงานในสังกัด รวมถึงหน่วยงานที่เกี่ยวข้องทั้งภาครัฐ รัฐวิสาหกิจ และภาคเอกชน ทั้งในประเทศและต่างประเทศ เข้าร่วม จัดงานในครั้งนี้ ปัจจุบันมีความก้าวหน้าการเตรียมการของแต่ละส่วนงานเป็นไปตามเป้าหมาย โดยได้เรียนเชิญ พล.อ.ประยุทธ์ จันทร์โอชา นายกรัฐมนตรี เป็นประธานเปิดงาน ในวันที่ 21 กันยายน 2560 รวมทั้งได้เชิญผู้มีชื่อเสียงและประสบการณ์ด้านเทคโนโลยีและนวัตกรรมดิจิทัล อาทิ มร.เจฟฟ์ ฮอฟฟ์แมน ผู้ร่วมก่อตั้ง Priceline มร.เจฟ เบซอส ผู้ก่อตั้งเว็บ amazon.com และ มร.โจนาธาน ออร์ทมานส์ ประธานและผู้ร่วมก่อตั้ง Global Entrepreneur Network (GEN) ฯลฯ มาร่วมแบ่งปันประสบการณ์ในงานนี้ด้วย
สําหรับรูปแบบการจัดงานจะแบ่งเป็น 4 โซนหลัก ประกอบด้วย โซนที่ 1 “Digital Ecosystem Thailand” ระบบนิเวศและผู้ประกอบการดิจิทัล แบ่งเป็น 4 กลุ่ม ได้แก่ Digital startup, Digital services, Digital Entrepreneur และ Global Network
โซนที่ 2 “Digital Community and Smart City” แบ่งเป็น ๓ มิติชุมชน ได้แก่ ชุมชนเมืองที่อยู่ในเมือง ชุมชนที่อยู่ในชนบท และชุมชนอนาคตที่กําลังจะอยู่บนโลกไซเบอร์ สําหรับ Smart City จะแบ่งเป็น 3 ด้านหลัก ๆ คือ Economy (เศรษฐกิจ) Environment (สิ่งแวดล้อม) และ Society (สังคม) ซึ่งในแต่ละโซนจะมีไฮไลท์ของเทคโนโลยีดิจิทัลที่ทันสมัย และน่าสนใจมาจัดแสดงให้ผู้เข้าร่วมชมงานได้สัมผัสอย่างหลากหลาย
โซนที่ 3 “Digital Park” เขตส่งเสริมอุตสาหกรรมและนวัตกรรมดิจิทัล แบ่งเป็น Quality of Living, Digital Industry Investment, Digital Innovation Service และ University
และโซนที่ 4 “Digital Playground” แบ่งเป็น Co-working space, Maker space และ New Innovation โดยจะมีการนําเสนอไอเดียใหม่ในการประกอบธุรกิจ และอาชีพในอนาคต ซึ่งมีไฮไลท์อยู่ที่กิจกรรมการแข่งขันขับโดรน ระหว่างมหาวิทยาลัย เพื่อสร้างแรงบันดาลใจให้เด็กยุคใหม่ได้ปรับแต่งอุปกรณ์ของตัวเองให้สามารถเอาชนะคู่ต่อสู้
สําหรับการจัดงานนิทรรศการ Digital Thailand Big Bang 2017 ถือเป็นงานแห่งนวัตกรรมด้านดิจิทัลที่ผู้เข้าร่วมงานจะมีความรู้สึกได้เข้าใกล้โลกแห่งอนาคต พร้อมทั้งเป็นการเปิดโลกทัศน์เพื่อการปรับตัวสู่สังคมดิจิทัลที่กําลังจะเกิดขึ้น โดยงานดังกล่าว จะจัดขึ้นระหว่างวันที่ 21-24 กันยายน 2560 ณ อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
***********************************
รัฐบาลไทย-ข่าวทำเนียบรัฐบาล-รอง นรม. ประวิตรฯ เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า   ครั้งที่ 2/2561
วันพฤหัสบดีที่ 24 พฤษภาคม 2561
รอง นรม. ประวิตรฯ เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า   ครั้งที่ 2/2561
ที่ประชุมได้มีการพิจารณาการออกกฎหมายเพื่อควบคุมสีของหลังคาอาคารและสีของผนังอาคารที่ก่อสร้างหรือดัดแปลงภายในบริเวณกรุงรัตนโกสินทร์ของกระทรวงมหาดไทย
วันนี้ (24 พฤษภาคม 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์ และเมืองเก่า ครั้งที่ 2/2561 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมได้มีการพิจารณาการออกกฎหมายเพื่อควบคุมสีของหลังคาอาคารและสีของผนังอาคารที่ก่อสร้างหรือดัดแปลงภายในบริเวณกรุงรัตนโกสินทร์ของกระทรวงมหาดไทย โดยกรมโยธาธิการและผังเมือง ตามมติคณะอนุกรรมการกลั่นกรองและพิจารณาแผนการดําเนินงานในกรุงรัตนโกสินทร์ ครั้งที่ 2/2561 เมื่อวันจันทร์ที่ 23 เมษายน 2561 ที่มีการเสนอแนวคิดการออกกฎหมายดังกล่าวทั้งภายในบริเวณกรุงรัตนโกสินทร์ชั้นใน ชั้นนอก และฝั่งธนบุรีตรงข้ามกรุงรัตนโกสินทร์ ของกรมโยธาธิการและผังเมืองเป็นการให้ความสําคัญต่อพื้นที่กรุงรัตนโกสินทร์ เพราะกรุงรัตนโกสินทร์อยู่บนพื้นฐานของความหลากหลาย การออกกฎหมายฯ ควรกําหนดกลุ่มเป้าหมายในการบังคับใช้และอธิบายรายละเอียดของการบังคับใช้ให้ชัดเจน และไม่ควรส่งผลกระทบต่อประชาชนมากเกินไป แต่ควรส่งเสริมให้ประชาชนเห็นคุณค่าและให้ความร่วมมือในการอนุรักษ์ และต้องคํานึงถึงการรักษาอัตลักษณ์ของพื้นที่กรุงรัตนโกสินทร์ในลักษณะของการรักษาอาคารเดิม ส่งเสริมการพัฒนาขึ้นใหม่ให้สอดคล้องกันครอบคลุมทุกมิติ โดใช้เครื่องมือทางกฎหมายและเครื่องมือทางการเงิน เช่น การควบคุมป้ายโฆษณา การควบคุมความสูงของอาคาร การกําหนดระยะถอยร่น การให้สิทธิทางภาษีแก่เจ้าของอาคารที่มีคุณค่า การจัดตั้งกองทุนเพื่อการอนุรักษ์อาคาร โดยกระบวนการการมีส่วนร่วมตามพระราชบัญญัติควบคุมอาคาร พ.ศ. 2522 มาตรา 8 (7)(10)(11)(12) เป็นต้น ซึ่งสํานักผังเมือง กรุงเทพมหานครอยู่ระหว่างการดําเนินการโครงการวางและจัดทําผังเมืองรวมกรุงเทพมหานคร (ฉบับปรับปรุง ครั้งที่ 4) และปรับปรุงข้อบัญญัติกรุงเทพมหานครตามกฎหมายควบคุมอาคาร โดยมีแนวทางการควบคุมการใช้ประโยชน์ที่ดินประกอบการควบคุมแบบซ้อนทับ (Overlay Control) เพื่อการรักษาลักษณะเฉพาะของกรุงรัตนโกสินทร์ โดยดําเนินการมากกว่าการควบคุมสีของอาคารและสีของหลังคา เช่น การควบคุมแนวอาคาร (Build-to-Line) ของอาคารใหม่หรืออาคารเก่า หากมีการสร้างขึ้นใหม่ไม่ต้องมีระยะถอยร่น เพื่อรักษาลักษณะเฉพาะดั้งเดิมของย่าน แนวอาคาร การควบคุมสีและวัสดุ (Color and Material Control) และการควบคุมป้ายโฆษณา (Signage Control)
ทั้งนี้ ที่ประชุมมอบหมายให้กรมโยธาธิการและผังเมือง ศึกษารายละเอียดเพิ่มเติมตามความเห็นของคณะอนุกรรมการกลั่นกรองและพิจารณาแผนการดําเนินงานในกรุงรัตนโกสินทร์ เพื่อนํามาใช้ในการดําเนินการต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ.เปิดเทศกาลภาพยนตร์จีน ครั้งที่ 14 และสัปดาห์แลกเปลี่ยนภาพยนตร์และโทรทัศน์จีน-ไทย 2019
วันพุธที่ 28 สิงหาคม 2562
วธ.เปิดเทศกาลภาพยนตร์จีน ครั้งที่ 14 และสัปดาห์แลกเปลี่ยนภาพยนตร์และโทรทัศน์จีน-ไทย 2019
นายอิทธิพล คุณปลื้ม รัฐมนตรีว่าการกระทรวงวัฒนธรรมร่วมเป็นประธานในพิธีเปิดเทศกาลภาพยนตร์จีน ครั้งที่ 14
วันที่ 24 ส.ค.2562 เวลา 13.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรมร่วมเป็นประธานในพิธีเปิดเทศกาลภาพยนตร์จีน ครั้งที่ 14 และสัปดาห์แลกเปลี่ยนภาพยนตร์และโทรทัศน์จีน-ไทย 2019 โดยมีนายหลูย์ เจี้ยน เอกอัครราชทูตจีนและอุปทูตสาธารณรัฐประชาชนจีน ผู้บริหารสมาพันธ์สมาคมภาพยนตร์แห่งชาติ ผู้บริหารสมาคมศิษย์เก่ามหาวิทยาลัยประเทศจีน ผู้บริหารกระทรวงวัฒนธรรม ดาราและนักแสดง เข้าร่วม ณ ศูนย์วัฒนธรรมแห่งประเทศจีน กรุงเทพฯ
โดยจะมีภาพยนตร์จีนยอดเยี่ยม ๔ เรื่อง ละครโทรทัศน์จีนยอดเยี่ยม ๔ เรื่อง และภาพยนตร์ไทยยอดเยี่ยมอีก ๔ เรื่อง มาผลัดเปลี่ยนจัดฉายให้ชมโดยไม่มีค่าใช้จ่าย และได้เพิ่มคําบรรยายภาษาไทยลงไปในภาพยนตร์จีนและละครโทรทัศน์จีนอีกด้วย ซึ่งภาพยนตร์ไทยก็ได้เพิ่มคําบรรยายภาษาอังกฤษเช่นกัน
ท่านใดอยากชมโทรจองได้ที่ 02-246-1666 ทุกวัน 08.30-12.00 น. และ 13.00-17.30 น. หรือสํารองที่นั่งผ่านระบบออนไลน์ได้จาก ลิ้งก์ Google Form หรือสแกน QR CODEhttps://forms.gle/v8dL9aKGefT4Y4PY6
สามารถติดตามข้อมูลข่าวสารเพิ่มเติมได้ที่
https://www.facebook.com/cccbkk/
http://www.cccbangkok.org/zh-cn/